เทศบาลตำบลโนนศิลา (จังหวัดขอนแก่น)

ระวังสับสนชื่อคล้ายกัน เทศบาลตำบลโนนศิลา
เทศบาลตำบลโนนศิลา เป็นเทศบาลตำบลแห่งหนึ่งตั้งอยู่ที่อำเภอโนนศิลา จังหวัดขอนแก่น ได้รับยกฐานะมาจาก "สุขาภิบาลโนนศิลา" เมื่อปี พ.ศ. 2542 มีเขตรับผิดชอบ ได้แก่ ตำบลโนนศิลา และตำบลบ้านหัน พื้นที่ทั้งหมด 16 ตารางกิโลเมตร

**ประวัติ**
ครั้งก่อนนานมาแล้วมีเนินเขาศิลาทรายโผล่ขึ้นกลางลำห้วยแตนมองดูเมื่อพระอาทิตย์ขึ้นหรือตกศิลาทรายจะมีสีเหลืองอร่าม จนกระทั่งต่อมาเนินเขาศิลาทรายได้ถูกกระแสน้ำลำห้วยพัดหายไป เทศบาลตำบลโนนศิลา แรกเริ่มจัดตั้งขึ้นเมื่อวันที่ 18 กรกฎาคม พ.ศ. 2537 เป็น "สุขาภิบาลโนนศิลา" ต่อมาเมื่อวันที่ 25 พฤษภาคม พ.ศ. 2542 ได้รับการเปลี่ยนแปลงฐานะจากสุขาภิบาลเป็นเทศบาลตำบล ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542

**ที่ตั้งและอาณาเขต**
เทศบาลตำบลโนนศิลา ตั้งอยู่ในพื้นที่อำเภอโนนศิลา จังหวัดขอนแก่น ห่างจากตัวจังหวัดประมาณ 57  กิโลเมตร  ห่างจากจังหวัดนครราชสีมาประมาณ  133  กิโลเมตร และห่างจากกรุงเทพฯ ประมาณ  392  กิโลเมตร  มีพื้นที่ประมาณ  10,000 ไร่หรือประมาณ  16  ตารางกิโลเมตร ซึ่งมีอาณาเขต ดังนี้- ด้านทิศเหนือ ติดกับ องค์การบริหารส่วนตำบลโนนแดง- ด้านทิศตะวันออก ติดกับ องค์การบริหารส่วนตำบลบ้านหัน- ด้านทิศใต้ ติดกับ องค์การบริหารส่วนตำบลหนองปลาหมอ- ด้านทิศตะวันตก ติดกับ องค์การบริหารส่วนตำบลหนองปลาหมอ

**ประชากร**
ในเขตเทศบาลมีจำนวนครัวเรือน 1,299 ครัวเรือน ประชากรรวมทั้งสิ้น 5,432  คน แยกเป็น ชาย 2,718 คน หญิง 2,714 คน มีความหนาแน่น เฉลี่ย 340 คน/ตารางกิโลเมตรโดยสามารถแยกจำนวนประชากรตามหมู่บ้านได้ดังนี้- ตำบลโนนศิลา- ตำบลบ้านหัน

**เขตการปกครอง**
เทศบาลตำบลโนนศิลา แบ่งออกเป็น 2 เขตเลือตั้ง โดยมีสมาชิกเทศบาล 12 คน มาจากเขตเลือกตั้งละ 6 คน โดยแบ่งเขตการเลือกตั้งจาก 19 ชุมชน
เขตการเลือกตั้งที่ 1- ชุมชนโนนศิลา 1- ชุมชนโนนศิลา 2- ชุมชนไหมไทย- ชุมชนลาดพร้าวพัฒนา- ชุมชนสว่างพัฒนา- ชุมชนนานิคม- ชุมชนบ้านหันแสนสุข- ชุมชนบ้านหันสุขสวัสดิ์- ชุมชนบ้านหันโพธิ์งามมะขามหวาน- ชุมชนบ้านหันสาวไหมร่วมใจพัฒนา
เขตการเลือกตั้งที่ 2- ชุมชนขอนสัก 1- ชุมชนขอนสัก 2- ชุมชนขอนสัก 3- ชุมชนตอประดู่มิตรภาพ- ชุมชนตอประดู่ทางรถไฟ- ชุมชนโนนทัน- ชุมชนถนนงาม 1- ชุมชนถนนงาม 2- ชุมชนถนนงาม 3

**การคมนาคมและขนส่ง**

**ถนน**
เทศบาลตำบลโนนศิลาเป็นชุมชนขนาดเล็ก ซึ่งอยู่ติดกับทางหลวงแผ่นดินหมายเลข 2 (ถนนมิตรภาพ สระบุรี-หนองคาย) มีทางหลวงชนบท (ร.พ.ช.) และถนนภายในหมู่บ้านในเขตเทศบาล ซึ่งส่วนใหญ่มีสภาพเป็นถนนคอนกรีตและหินคลุก มีถนนลาดยางและลูกรังเดินบางส่วน ซึ่งสามารถใช้สัญจรได้ทุกฤดู ส่วนด้านการจราจรยังมีความหนาแน่นน้อยมาก
เทศบาลตำบลโนนศิลามีเส้นทางคมนาคมทางบกภายในพื้นระหว่างอำเภอและจังหวัด ดังนี้- ทางหลวงแผ่นดินหมายเลข 2 (ถนนมิตรภาพสระบุรี – หนองคาย) โดยมีรถประจำทางวิ่งผ่าน  ตลอด  24  ชั่วโมง- ถนนภายในหมู่บ้านในเขตเทศบาลส่วนใหญ่มีสภาพเป็นถนนคอนกรีตและถนนลาดยาง - ทางหลวงชนบท (ร.พ.ช.) ได้แก่
** ถนนบ้านหัน-บ้านหนองน้ำขุ่นเหนือ 
** ถนบ้านหัน-บ้านวังยาง 
** ถนนบ้านโนนศิลา-บ้านห้วยแก อำเภอชนบท

**รถไฟ**
เทศบาลตำบลโนนศิลา มีเส้นทางคมนาคมทางราง ทางรถไฟสายหนองคาย – กรุงเทพฯ - สถานีรถไฟบ้านหัน

**การศึกษา**
เทศบาลตำบลโนนศิลา มีโรงเรียนหลากหลายในการจัดการศึกษาในเขตพื้นที่ ดังนี้- สังกัดเทศบาลตำบลโนนศิลา
** ศูนย์พัฒนาเด็กเล็กเทศบาลตำบลโนนศิลา
** โรงเรียนอนุบาลเทศบาลตำบลโนนศิลา- สังกัดสำนักงานเขตพื้นที่การศึกษาประถมศึกษาขอนแก่น เขต 3
** โรงเรียนบ้านเหล่าโนนคูณ
** โรงเรียนขอนสักตอประดู่ระหอกโพธิ์
** โรงเรียนบ้านหันศิลางาม- สังกัดสำนักงานเขตพื้นที่การศึกษามัธยมศึกษา เขต 25 (ขอนแก่น)
** โรงเรียนโนนศิลาวิทยาคม- เอกชน 
** โรงเรียนอนุบาลสุรีพร
** ศูนย์พัฒนาเด็กเล็กวัดอรัญญวาส

**อ้างอิง**

**แหล่งข้อมูลอื่น**
  เว็บไซต์เทศบาลตำบลโนนศิลา
โนนศิลา
โนนศิลา